钦定古今图书集成/历象汇编/庶征典/第114卷 > 明吴有性温疫论 > 《杂气论》
## 钦定古今图书集成/历象汇编/庶征典/第114卷 > 明吴有性温疫论 > 《杂气论》

“日月星辰，天之有象可睹；水火土石，地之有形可求，
昆虫草木动植之物可见；寒热温凉，四时之气往来
可觉。至于山岚障气，岭南毒雾”，咸得地之浊气，犹或
可察。而惟天地之杂气，种种不一，亦犹天之有日月
星辰，地之有水火土石，气交之中，有昆虫草木之不
一也。草木有野葛、巴豆，星辰有罗计、荧惑，昆虫有毒
蛇猛兽，土石有雄硫硇信，万物各有善恶不等，是知
杂气之毒，亦有优劣也。然气无声可求，无象可见，况
无声复无臭，何能得睹得闻？人恶得而知？气又恶得
而知？其气之不一也。是气也，其来无时，其著无方，人
有触之者，各随其气而为诸病焉。其为病也，或时中
人发颐，或时中人头面浮肿，俗名为“大头瘟是也。或
时中人咽痛，或时音哑，俗名为虾蟆瘟是也。或时中
人疟痢，或为痹气，或为痘疮，或为斑疹，或为疮疥疔
瘇。或时中人目赤肿痛。或时中人呕血暴下，俗名为
瓜瓤瘟、探头瘟是也。或时中人瘿痎，名为疙瘩瘟”是
也。为病种种，难以枚举。大约病偏于一方，延门合户
人相同者，皆行时之“气，即杂气为病也。为病种种，是
知气之不一也。盖当时适有某气，专人某脏腑，某经
络，专发为某病，故人之病相同”，是知气之不一，非关
脏腑经络，或为之症也。夫病不可以年岁四时为拘，
盖非五运六气所即定者，是知气之所至无时也。或
发于城市，或发于村落，他处安然无有，是知气之所
著无方也。疫气者，亦杂气中之一，但有甚于他气，故
为病颇重，因名之“厉气。”虽多寡不同，然无岁不有。至
于瓜瓤瘟、疙瘩瘟，缓者朝发夕死，急者顷刻而亡，此
在诸疫之最重者，幸而几百年来罕有之症，不可以
常疫并论也。至于发颐咽痛，目赤斑疹之类，其时村
落中偶有一二人所患者，虽不与众人等，然考其症
甚合，某年某处，众人所患之病，纎悉相同，治法无异。
此即当年之杂气，但目今所钟不厚，所患者希少耳。
此又不可以众人无有，断为非杂气也。况杂气为病
最多，然举世皆误认为六气。假如误认为风者，如大
麻风、鹤膝风、痛风、历节风、老人中风、肠风、厉风、痫风
之类，概用风药，未尝一效，实非风也。皆杂气为病耳。
至又误认为火者。如疔疮发背痈疳。气毒流注，流
火、丹毒，与夫发斑、痘疹之类，以为痛痒疮疡，皆属心
火，投芩、连、栀、柏，未尝一效，实非火也，亦杂气之所为
耳。至于误认为暑者，如霍乱、吐泻、疟、痢、暴注、酸痛、绞
肠沙之类，皆误认为暑，因作暑症治之，未尝一效，与
暑何与焉？至于一切杂证，无因而生者，并皆杂气所
成，从古未闻者，何耶？盖因诸气来而不知，感而不觉，

谓“或系之牛，行人之得，邑人之灾”也。刘河间作《原病
式》，盖祖五运六气百病，皆原于风寒暑湿燥火，是无
出此六气为病，实不知杂气为病，更多于六气为病
者百倍。不知六气有根，“现在可测；杂气无穷，茫然不
可测也。专务六气”，不言杂气，为能包括天下之病欤。